**«PISA» ХАЛЫҚАРАЛЫҚ ТЕСТ ЖОБАСЫНЫҢ ТАПСЫРМАЛАРЫН**

**ҚАЗАҚ ТІЛІ САБАҚТАРЫНДА ПАЙДАЛАНУ**

Қазіргі білім берудің стратегиялық мақсаты – өз жауапкершілігін сезіне алатын, өздігінен әрекет етуге қабілетті, барлық істе сауатты, яғни жан-жақты дамыған тұлғаны тәрбиелеу. Білім беру жүйесінде жаңа техгологияларды енгізу күннен-күнге басты талапқа айналып келеді.Әрбір ұстаз өз сабақтарында оқыту әдіс-тәсілдерін жетілдіре пайдалануға тырысады.

Халықаралық деңгейдегі оқушылардың білім, біліктігін бағалауға арналған бағдарлама «PISA» тапсырмаларына талдап қараса, алынған мәтіндер оқу мақсаттарына лайықтап, әдейілеп ойластырылмағандығын, керісінше, нақты өмірден, ақпарат құралдарынан алынғандығын көрсетеді. Сонымен қатар бұл бағдарлама «PISA» тапсырмалары оқушының біліміне қарағанда, оның логикалық ойлау қабілетіне деген қажеттілікке басымдық береді.

Қазақ тілі мен әдебиеті сабақтарында мәтінмен жұмыс жасау, мәтінге байланысты тапсырмаларды орындау үнемі жасалатын жұмыс. Жаңа буын оқулықтарындағы мәтін мен «PISA» бағдарламаларындағы мәтіндерді салыстырып көретін болсақ.

**Жаңа буын оқулықтарында:**

* мәтін оқушылардың жас ерекшелігіне, білім деңгейіне, білім сатысына сай бейімделген;
* мәтін іздеуді немесе ізденуді талап етпейді, мәселе /проблема/ жоқ;
* тапсырмалардың бас аяғы «жұп-жұмыр» болып жинақталған, нақты жауабы мәтіннің бірінші, екінші абзацтарынан табылатын, жеке бағаланатын сұрақ болып табылады.

**«PISA» тапсырмаларында:**

* «PISA» тапсырмаларының беймәлім формада берілуі;
* тапсырма шешімі оқушының өзіндік тәжірибелеріне негізделуі;
* оқушылардың графикалық, белгілік, мәтіндік форматтарда, күрделі болжамды түрде берілген ақпарат, үзінділерімен жұмыс жасау.

Менің қазақ тілі сабақтарында «PISA» халықаралық тест жобасының тапсырмаларын қалай пайдалануға болатынын ұсынғым келеді. Қазақ тілі мен әдебиет сабағында оқушылардың мәтінде берілген мәліметті белгілік жүйеге /знаковая система/ ауыстыра білу қабілеттерін қалыптастырамыз.

**Мысалы:** «Қазақстан Республикасының мемлкеттік тілі – қазақ тілі» мәтіні. Мәтінді оқып, мазмұнымен танысып, айтып болған соң, осы мәтінге өз бетінше сызба-кластер құрастыруға болады.

*Қазақ тілі – қазақ халқының ана тілі. Ол халық тарихымен бірге жасап, ұрпақтан-ұрпаққа қатынас құралы ретінде қызмет етіп келеді. 1989 жылы қазақ тілі мемлекеттік -мәртебе алды. Қазақстан Республикасының Ата Заңының 7-бабында «Қазақстан Республикасындағы мемлекеттік тіл – қазақ тілі» делінген.*

*Қазақ тілі – Ресей, Өзбекістан, Қырғызстан, Қытай т.б. елдерде тұратын қазақтардың ана тілі. Қазақ тілі – өркендеген мәдениет тілі, ғылыми тіл.*

Өзіндік позициясы бар, белгілі бір жанрда оқушымен құрастырылған мәтін, оқушының білім деңгейінің қалыптасқан дәрежесін көрсетеді. Біздің оқулықтарымызда «Қазақстан Республикасы - Тәуелсіз ел» модулі бойынша міндетті түрде мемлекеттік рәміздер туралы мәліметтер беріледі. Мемлекеттік рәміздермен танысып, толық оқып болғаннан кейін, мынандай тапсырма орындатуға болады. Оқушылар өз бетінше белгілі бір жанр түрінде рәміздер туралы мәтін құрастырады. Оқушылардың жұмыстарын ұсынамын.

|  |  |  |
| --- | --- | --- |
| **Жанр** | **Рөлі** | **Мәтін мазмұнына қойылатын талаптар** |
| Публицистикалық жанр  «Тілші бейнематериалы» | Тілші | 1. Сипаттау. 2. Тарихы, шығу тегі. 3. Көңілге түйіндеу. |

*Сіздермен тікелей эфирде тілші Шадиева Нура. Мен репортажды тікелей Рәміздердің салтанатты шеруінен жүргізіп тұрмын. Бірінші қатарда келе жатқан ҚР елтаңбасы. Ол өзінің сипатында шаңырақ, уықтар, қанатты пырақтар мен бесбұрышты жұлдызды көрсетеді. Келесі қатарда көріп тұрғандарыңыз - Ту. Ол әрқашан өзінің аспан түстес көгілдір түсімен көзге түседі. Оның ортасында алтын күн, ал сол жағында ұлттық ою-өрнектерді көруге болады. Осы салтанатты шеруді көруге келген адамдар ішінде Ш. Ниязбеков, Ш. Уәлиханов, Ж. Мәлібеков бар. т.б.*

Шадиева Н. 6 «А» сынып

|  |  |  |
| --- | --- | --- |
| **Жанр** | **Рөлі** | **Мәтін мазмұнына қойылатын талаптар** |
| Публицистикалық жанр  «Әңгіме» | Кейіпкер | 1. Тарихын айту 2. Сипаттау. 3. Мәртебесін түсіндіру. |

*Мен – ҚР мемлекеттік нышандарының бірімін. Менің атым – Ту. Өзім туралы. Мен аспан түстес көгілдір түстімін, тура ортамда күн, қыран кұс бейнесін және сол жағымда ұлттық ою өрнек бар. Мені ойлап тапқан адам, яғнименің авторым Шәкен Ниязбеков деген азамат. Мен барлық мекемелерде, шетелдегі елшіліктерде көтерілетін белгімін. т.б.*

Вязигин С. 6 «А» сынып

|  |  |  |
| --- | --- | --- |
| **Жанр** | **Рөлі** | **Мәтін мазмұнына қойылатын талаптар** |
| Ертегі | Ту рөлі | 1. Тарихын айту 2. Сипаттау. 3. Мәртебесін түсіндіру. |

*Ерте ерте ертеде Орталық Азияда Қазақстан деген мемлекет болыпты. Ол елдің адамдары өздеріңе лайықты Ту іздейді. Көп уақыт іздейді. Оларға өздерінің бойындағы мейірімділікті, еркіндікке құштарлықты , ұлттық салт-дәстүрін көрсететін Ту керек болған. Содан кейін Шәкен Ниязбеков деген қазақтың суретшісі күні түні ойлап тапқан Тудың үлгісін жасады. Бүкіл қазақ халқы оның ойлап тапқан Туына қарап өздеріңе лайықты белгілерді көрген соң қабылдап алды. Сол уақыттан бері бұл елдің туы тек биік, мәртебелі орындарда желбіреп тұратын болды.*

Омашев Ш. 6 «А» сынып

Мұндай тапсырманың ұтымды жетістігі – оқушы мәтін құрастырғанда, тақырып бойынша мән-мазмұнын түсінбей тек жаттап алғанын емес, керісінше тақырыпты дұрыс қабылдағаннын, түсінгенін өз мәтініне түсіреді.Сонымен қатар мәтінмен жұмыс жасауда құзырлықты айқындауға ситуациялар тудыру және жағдайдан шыға білуге үйрету біз үшін маңызды.

Жалпы айтқанда тапсырмалар оқушының тек пән бойынша білімін ғана емес, сонымен бірге өмірлік ситуацияларға өзіндік іс-әрекеті туралы ойлануға және ситуациядан шығатын дұрыс жолды анықтау қабілеттерін қалыптастырады.

Оқушы қай ортада болмасын өзіндік іс-әрекеттердің ұйымдастырушысы, басқарушысы болуы тиіс. Ал оқушыны осындай дәрежеге әкеліп жеткізу үшін сабақтың түрлері мен әдіс-тәсілдеріне баса назар аударып, білім сапасын арттыру керек. Сонда ғана, ұстаз, өзінің және қоғамның мүддесін де, өзін-өзі белсенді етуге дайын, өзгермелі даму үстіндегі ортада өмір сүруге бейім, бәсекеге қабілетті және құзіретті, шығармашыл, білімді тұлғаны тәрбиелеп қалыптастыра алады.